open-index/open-wikipedia-markdown huggingface dataset:
HOTAS

**HOTAS** on lyhenne englanninkielisistä sanoista **Hands On Throttle-And-Stick**, joka tarkoittaa tärkeiden nappien ja kytkimien sijoittamista lentokoneen kaasukahvaan ja ohjainsauvaan. Konsepti mahdollistaa pääsyn tärkeisiin toimintoihin irroittamatta käsiä ohjaimista toimintojen ohjaamiseen.

English Electric Lightning on ensimmäisiä koneita joissa konseptia käytettiin. Nykyään konsepti on laajalti käytössä useissa sotilaskoneissa.

A-10C-koneessa oikeanpuoleisen kaasukahvan toiminnoilla ohjataan asejärjestelmiä.

Konsepti esiintyy nykyään myös Formula 1 -autojen rateissa sekä peliohjaimissa.

## Lähteet
Severomorskin lento-onnettomuus 1982

**Severomorskin lento-onnettomuus 1982** tapahtui 17. kesäkuuta 1982, kun siirtolennolla Moskovasta Severomorskiin ollut Neuvostoliiton radioteollisuusministeriön Tupolev Tu-134IK osui radiomastoon ja syöksyi maahan lähellä Severomorskia. Koneessa olleista 16 henkilöstä 15 kuoli.

Onnettomuuskone oli niin sanottu ”lentävä laboratorio”, jota käytettiin sukellusveneiden vastaisen sodankäynnin järjestelmien kehittämiseen ja testaamiseen. Se oli matkalla Severomorskiin, jossa sen oli tarkoitus osallistua laivaston kokeiden viimeiseen vaiheeseen. Matkustajina oli kuusi järjestelmien kehityksessä mukana ollutta henkilöä, heidän joukossaan pääsuunnittelija. Heidän lisäkseen lennolla oli kymmenhenkinen miehistö.

Koneen lähestyessä Severomorskia sää oli pilvinen ja sumuinen. Loppulähestymisen aikana kone joutui sivutuuleen ja ajautui liukupolulta vasemmalle. Kapteeni kytki autopilotin pois päältä ja ohjasi koneen käsiohjauksella takaisin liukupolulle. Koneen vajoamisnopeus alkoi kasvaa aiottua suuremmaksi, ja kone alkoi myöhemmin taas ajautua vasemmalle. Noin 25 sekuntia ennen törmäystä ohjaamossa alkoi kuulua maanpinnan läheisyydestä varoittava ääni, mutta miehistö ei reagoinut mitenkään. Tilanteen jatkuessa suunnistaja varoitti lopulta kapteenia ja käski häntä ohjaamaan oikealle. Kapteeni ei tehnyt mitään, eikä myöskään perämies puuttunut tilanteeseen. Hetkeä myöhemmin kone osui radiomaston tukivaijeriin ja törmäsi muutaman sekunnin kuluttua kukkulan rinteeseen.

Koneen kapteeni loukkaantui maahansyöksyssä lievästi. Kaikki matkustajat ja muut miehistön jäsenet kuolivat.

## Lähteet
Aidattu asuinalue

**Aidattu asuinalue** on asuinalue, jota ympäröi muuri tai aita, jolla rajoitetaan ulkopuolisten pääsyä alueelle. Aidatun asuinalueen asukkaat ovat yleensä sitoutuneet lainmukaisella sopimuksella tietynlaiseen menettelytapaan sekä yleensä myös yhteiseen vastuuseen alueen hoidosta.

Aidatulla asuinalueella on portti, josta sisäänpääsyä vartioi portinvartija tai kamera. Alueen julkiset tilat kuten kadut ja leikkipuistot ovat yleensä yksityisomistuksessa. Asukkaat tekevät omistajan kanssa lainvoimaisen sopimuksen, jossa he sitoutuvat maksamaan alueen ylläpidosta ja palveluista kuten puhtaanapidosta. Sääntöjen rikkominen saattaa johtaa häätöön. Aidatuilla asuinalueilla asuminen on yleensä kallista, joten asukkaiksi valikoituu hyvin toimeentulevaa väkeä.

## Historiaa
Aidattujen asuinalueiden historia ulottuu keskiajan asuma-alueihin, joita suojeltiin muurilla tunkeutujilta, vihollisilta ja villieläimiltä. Tällaisia olivat esimerkiksi keskiajan feodaalisten linnojen ympärille rakennetut kaupungit sekä siirtomaa-ajan armeijaparakit. Nykyajan aidattuihin asuinalueisiin verrattuna keskiaikaiset aidatut asuinalueet olivat asujaimistoiltaan kuitenkin paljon monimuotoisempia kuin nykyiset, joissa asuu yleensä saman sosioekonomisen ryhmän edustajia.

## Yleisyys
Aidattujen asuinalueiden määrä on nykyisin kasvussa eri puolilla maailmaa. Ihmiset muuttavat aidatuille alueille etenkin turvaan rikollisuudelta. Alueiden suosiota lisää myös rikkaiden ja köyhien kasvava elintasokuilu esimerkiksi Etelä-Afrikan Johannesburgissa ja Intian Mumbaissa. Aidatuilta asuinalueilta haetaan myös turvaa siltä, että paikalliset hallintorakenteet romahtaisivat. Aidattujen asuinalueiden suosio kasvaa jopa niillä seuduilla, joilla rikollisuus on vähenemään päin ja joissa sosiaalinen koheesio on vahvaa.

Meksikossa aidattuja asuinalueita arvellaan olevan kaikkein eniten, ja niissä asuu lähes 57 miljoonaa ihmistä. Myös muualla latinalaisessa Amerikassa kuten Brasiliassa sekä Intiassa, osissa Afrikkaa, Lähi-idässä, Venäjällä ja Aasiassa, etenkin Kiinassa on paljon aidattuja asuinalueita. Britanniassa oli jo vuonna 2003 yli 1000 aidattua asuinaluetta. Yhdysvaltain talouksista vuonna 2009 aidatuilla asuinalueilla asui 11 miljoonaa eli 8,4 prosenttia, mikä oli 3,4 prosenttiyksikköä enemmän kuin vuonna 2001. Ruotsissa aidattuja asuinalueita oli syksyllä 2018 neljä.

## Vaikutuksia
Aidattujen asuinalueiden hyödyistä ja vaikutuksista on erilaisia käsityksiä. Puolustajien mukaan ne tarjoavat asukkailleen turvallisuutta, yksityisyyttä sekä korkeaa asumisen laatua ja elämänlaatua. Ne myös hoitavat oman ylläpitonsa itse eivätkä rasita julkisia palveluja. Arvostelijoiden mukaan aidatut asuinalueet voivat johtaa kaupunginosien eriytymiseen sekä alueen sosiaalisen pääoman ja yhteisöllisyyden vähenemiseen, ja ne voivat lisätä riippuvuutta autoista ja kasvattaa työmatkoja. Tätä kautta ne voivat huonontaa elämänlaatua ja yhteiskunnallista kestävyyttä. Tutkimusten mukaan aidatuille asuinalueille tyypilliset umpikujat myös ovat alttiita rikollisuudelle, sillä niille rakennetuilla taloilla ei ole ohikulkijoita.

## Lähteet

## Aiheesta muualla
Radikaalipuolue (täsmennyssivu)

**Radikaalipuolue** voi tarkoittaa seuraavia puolueita:

*Radikaalipuolue (*Parti Radical*, virallisesti *Parti Républicain Radical et Radical-Socialiste*), ranskalainen liberaali puolue
*Parti radical de gauche (PRG, ”vasemmiston radikaalipuolue”), ranskalainen vasemmistopuolue
*Serbian radikaalipuolue (SRP), serbialainen oikeistopuolue
*Radikaalipuolue (*Partito Radicale*, PR), Italiassa kylmän sodan aikana toiminut liberaalipuolue
*Oleh Ljaškon radikaalipuolue, ukrainalainen puolue
*Kansallinen radikaalipuolue, Suomessa 1990-luvulla toiminut äärioikeistolainen järjestö

## Katso myös
*Radikaalinen Kansanpuolue, Suomessa toiminut populistipuolue
Xitole

**Xitole** on kylä sekä osa-alue eli sektori Bafatán alueella Guinea-Bissaussa. Se sijaitsee Corubaljoen varrelle 66 kilometriä Bafatásta lounaaseen. Kylässä on 447 ja osa-alueella 16&nbsp;928 asukasta (vuonna 2009, väestönlaskenta).

Xitolen osa-alueen pinta-ala on 1&nbsp;339,2 neliökilometriä. Kaupunkiväestöä ei ole. Portugalin siirtomaa-aikana Xitole oli toisen luokan kauppapaikka, jota dominoivat libanonilaiset ja syyrialaiset kauppiaat.

## Lähteet
Ludwig David Morenz

**Ludwig David Morenz** (s. 1965)  on saksalainen egyptologi ja professori.

## Opinnot ja ura

Morenz opiskeli Hallen yliopistossa vuosina 1985–1990, tutkimuskohteina egyptologia, koptilaisuus, assyriologia sekä klassillinen arkeologia. Jatko-opinnot hän suoritti vuosina 1990–1993 Leipzigin yliopistossa, jossa hän opiskeli egyptologiaa, assyriologiaa ja Lähi-idän uskonnollista historiaa. Hän väitteli tohtoriksi vuonna 1994. Saksan tutkimussäätiön (DFG:n) tutkijatohtorina hän oli vuosina 1998–2001.

Vuonna 1992 hän osallistui arkeologisiin kaivauksiin Tell Bubastisissa. Morenz oli mukana kaivauksilla Nag Abu Saidissa, yhteistyössä Liverpoolin yliopiston tutkijan M. Collierin kanssa sekä Heluanin alueella Egyptissä.

## Julkaisuja

* Der Erinnerer – ein bedrohlicher altägyptischer Dämon und die existentielle Furcht vor dem Totengericht, 2015
* Das Hochplateau von Serabit el-Chadim : Landschaftsarchäologie und Kulturpoetik, 2014
* Medienevolution und die Gewinnung neuer Denkräume : das frühneolithische Zeichensystem (10./9. Jt. v. Chr.) und seine Folgen, 2014
* Die Zeit der Regionen im Spiegel der Gebelein-Region. Kulturgeschichtliche Re-Konstruktionen (= Probleme der Ägyptologie. Bd. 27). Brill, 2010
* Sinn und Spiel der Zeichen : visuelle Poesie im alten Ägypten, 2008
* Bild-Buchstaben und symbolische Zeichen : die Herausbildung der Schrift in der hohen Kultur Altägyptens, 2004
* Beiträge zur ägyptischen Schriftlichkeitskultur des Mittleren Reiches und der Zweiten Zwischenzeit, 1995

## Lähteet
Contuboel

**Contuboel** on kaupunki sekä osa-alue eli sektori Bafatán alueella Guinea-Bissaussa. Se sijaitsee Gebajoen varrella 29 kilometriä Bafatásta koilliseen. Kaupungissa on 4&nbsp;115 ja osa-alueella 44&nbsp;048 asukasta (vuonna 2009, väestönlaskenta).

Contuboelin osa-alueen pinta-ala on 1&nbsp;550,4 neliökilometriä. Kaupunkiväestön osuus on 9,3 %.

## Lähteet
The Monkey Puzzle

__NOTOC__
**The Monkey Puzzle** on brittiläisen hard rock -yhtye UFOn kahdeksastoista studioalbumi, joka julkaistiin vuonna 2006. Albumilla yhtyeen alkuperäisrumpali Andy Parker teki paluun yhtyeeseen. Albumi jäi alkuperäisbasisti Pete Wayn viimeiseksi yhtyeessä.

## Kappaleet
* Kaikki kappaleet kirjoittanut Vinnie Moore ja Phil Mogg, ellei toisin mainita.

# 
# 
# 
# 
# 
# 
# 
# 
# 
# 
# 

## Kokoonpano
* Phil Mogg – laulu
* Vinnie Moore – kitara
* Paul Raymond – kosketinsoittimet, kitara
* Pete Way – basso
* Andy Parker – rummut

## Arvostelut
* Allmusic: 

## Lähteet
Bambadinca

**Bambadinca** on kaupunki sekä osa-alue eli sektori Bafatán alueella Guinea-Bissaussa. Se sijaitsee Gebajoen varrella 30 kilometriä Bafatásta lounaaseen. Kaupungissa on 6&nbsp;437 ja osa-alueella 31&nbsp;834 asukasta (vuonna 2009, väestönlaskenta).

Bambadincan osa-alueen pinta-ala on 843,8 neliökilometriä. Kaupunkiväestön osuus on 20,2 %.

## Lähteet
Thirdspace

**Thirdspace** () on J. Michael Straczynskin vuonna 1998 käsikirjoittama televisioelokuva, joka liittyy kiinteästi televisiosarjaan Babylon 5. Elokuvan tapahtumat sijoittuvat ajallisesti alkuperäisen televisiosarjan 4. ja 5. tuotantokauden väliin. Elokuva on esitetty Suomen TV:ssä nimellä *Kolmas ulottuvuus*.

## Juoni
Babylon 5:n miehistö löytää hyperavaruudesta tuntematonta alkuperää olevan muinaisen esineen. Hieman myöhemmin käy ilmi, että artifaktilla on telepaattisia ominaisuuksia ja se vaarantaa kaikkien asemalla olevien hengen.

## Näyttelijät
Middle

***Middle*** () on yhdysvaltalainen tilannekomediasarja, jonka ovat luoneet Eileen Heisler ja DeAnn Heline. Sarjasta on tuotettu yhdeksän tuotantokautta. Suomessa sarjaa esittää MTV3.

ABC vahvisti tammikuussa 2017 Middlen yhdeksännen tuotantokauden tuotannon. Yhdeksäs kausi jäi sarjan viimeiseksi ja sarjan viimeinen jakso esitettiin Yhdysvalloissa 22. toukokuuta 2018.

Sarjassa seurataan Heckin perheen hektistä elämää. Keski-ikää lähestyvät perheen äiti Frankie ja isä Mike saavat olla jatkuvasti huolehtimassa jälkikasvustaan Axl'stä, Suesta sekä Brickistä, joiden elämästä ei vauhtia ja kommelluksia puutu.

## Päänäyttelijät

## Lähteet
Cossé

**Cossé** on osa-alue eli sektori Bafatán alueella Guinea-Bissaussa. Osa-alueella 14&nbsp;554 asukasta (vuonna 2009, väestönlaskenta). Se on tunnettu myös nimellä Galomaro.

Cossén osa-alueen pinta-ala on 507,5 neliökilometriä. Kaupunkiväestöä ei ole.

## Lähteet
Onuka

**ONUKA** on ukrainalainen elektro-folk-yhtye. Sen perustivat vuonna 2013 ukrainalaiset muusikot Eugene Filatov ja Nata Žyžtšenko. Muut ryhmän jäsenet ovat Daryna Sert (kosketinsoittaja ja taustalaulaja), Marija Sorokina (perkussionisti) ja Jevhen Jovenko (banduristi). Bändin soittamiin soittimiin kuuluvat erilaiset elektroniset rummut, pasuuna, käyrätorvi, sekä ukrainalaiset kansansoittimet, kuten bandura ja sopilka. ONUKA esiintyi vuoden 2017 Eurovision laulukilpailujen finaalin väliaikanumerona.

## Historia
Ukrainankielinen sana *Onuka* tarkoittaa käännettynä "tyttärentytär", mikä on kunnianosoitus laulaja Žyžtšenkon isoisälle, joka on tunnettu kansansoitinten valmistaja Oleksandr Šliontšyk. Žyžtšenko aloitti musiikkiuransa *Tomato Jaws* nimisen yhtyeen jäsenenä, jonka hän perusti veljensä kanssa. Eugene Filatovin luotsaama bändi *The Maneken *teki monista yhtyeen kappaleista uudelleenmiksattuja versioita, joka lopulta johti Onukan syntymiseen. Laulaja Nata Žyžtšenko uskoo, että vanhat ukrainalaiset perinteet ja klassiset kansansoittimet (kuten bandura ja sopilka) katosivat Neuvostoliiton vallan aikana.

## Diskografia
ONUKAn debyyttialbumi *ONUKA* julkaistiin 15. lokakuuta 2014 ja siitä tuli heti kuukauden myyntimenestys Ukrainan iTunesissa. Heidän ensimmäinen EP:nsä, *LOOK*, julkaistiin 15. toukokuuta ja debytoi niin ikään Ukrainan iTunes-listan kärjessä.
ONUKA julkaisi toisen EP:nsä, nimeltään *VIDLIK,* 8. helmikuuta 2016. EP sisältää viisi kappaletta: Svitanok, Vidlik, Other (Intro), Other, ja 19 86. Žyžtšenko mainitsee Tšernobylin onnettomuudella ja sen merkityksellä Ukrainalle olevan merkittävä vaikutus albumiin. EP:n nimi, *VIDLIK*, tarkoittaa uutta alkua tai lähtölaskentaa.

### Albumit
* *Onuka* (2014)
* *Mozaïka* (2018)

### EP:t
* *LOOK* (2014)
* *VIDLIK* (2016)

### Singlet
* LOOK (2013)
* Time (2015)
* Misto (2015)
* City (2015)
* Vidlik (2016)
* 19 86 (2016)
* Other feat. NAONI Orchestra (2016)

## Tunnustus
Onuka oli vuonna 2015 ehdolla&nbsp;Ukrainan Yuna Music Awards -gaalassa Vuoden löytö -kategoriassa.

## Lähteet

## Aiheesta muualla

* Viralliset verkkosivut 
* 
*
Empada

**Empada** on kaupunki sekä osa-alue eli sektori Quinaran alueella Guinea-Bissaussa. Se sijaitsee Bubajoen varrella 42 kilometriä Bubasta länteen. Kaupungissa on 2&nbsp;267 ja osa-alueella 17&nbsp;517 asukasta (vuonna 2009, väestönlaskenta).

Empadan osa-alueen pinta-ala on 777,4 neliökilometriä. Kaupunkiväestön osuus on 12,9 %.

## Lähteet
Parareptilia

**Parareptiilit** (Parareptilia, ”lähes matelijat”) on matelijoiden alaluokka tai kladi, jota voidaan käyttää perinteisesti anapsideinä pidettyjen matelijoiden tilalla – matelijoiden primitiivisimmän ryhmän, niihin joiden kallossa ei ole aukkoja silmien takana. Nykyään tätä luokittelua ei kuitenkaan pidetä luonnollisena, sillä anapsidiset piirteet kehittyivät erikseen monille ryhmille. Siksi luokittelun tilalla käytetään nykyään parareptiilejä erilaisin määritelmin. Eräs määritelmä sisältää Parareptiliaan kaikki anapsideinä pidetyt matelijat, paitsi mesosaurit. Toinen sisältää mesosaurit muttei kilpikonnia. Vielä eräs mahdollisuus ei sisällä kumpiakaan. Termi ”parareptiili” merkitsee että kaikkia muita matelijaryhmiä tulisi pitää ”eureptiileinä” (varsinaiset matelijat) joka myös sisältäisi linnut. Tarvitaan lisätutkimuksia asian selkeyttämiseksi.

## Kladogrammeja
Kladogrammi Laurin & Reisz (1995) mukaan, jossa kilpikonnat sisältyvät Parareptiliaan:

Kladogrammi Gauthier *et al.* (1988b) pohjalta, jossa Parareptilia on hävinnyt taksoni:

## Lähteet

## Aiheesta muualla
* Mikko's Phylogeny Archive: Parareptilia
Fellow Finance

**Fellow Finance Oyj** oli välitetyn rahoituksen määrällä mitattuna Pohjoismaiden suurin joukkorahoitus- ja vertaislainapalvelu. 

Fellow Finance ja Evli Pankin talletuspankkitoimintaa jatkanut Evli Pankki Oyj yhdistyivät Fellow Pankiksi huhtikuussa 2022. Syntynyt pankki vaihtoi myöhemmin nimekseen Alisa Pankki.

## Historia
Fellow Finance perustettiin vuonna 2013 ja palvelu avautui yksityishenkilöille 2014. Fellow Financen perustivat Jouni Hintikka, Teemu Nyholm ja sijoittajana Harri Tilev. Taalerista tuli toukokuussa 2015 Fellow Financen osaomistaja ja Taalerin omistamasta rahoitusyhtiö Lainaamosta tuli puolestaan Fellow Financen kokonaan omistama tytäryritys. Kesäkuun 2015 yhtiökokouksen päätöksellä Fellow Finance muutti yhtiömuotonsa julkiseksi osakeyhtiöksi.

Fellow Finance on muiden vertaislainayritysten kanssa perustanut maaliskuussa 2016 Vertaislainayhdistys ry:n, jonka tavoitteena on kehittää alan käytäntöjä ja lisätä tietoisuutta vertaislainaamisesta sekä edistää yhteiskunnallista keskustelua asiasta. Syyskuussa 2016 Fellow Finance avasi joukkorahoituspalvelun suomalaisille pk-yrityksille.

Fellow Finance lanseerasi elokuussa 2017 sijoittajille uuden lyhytaikaisen sijoitustuotteen, suomalaisten yritysten myyntisaamiset. Syyskuussa 2017 yhtiö avasi vertaislainapalvelunsa Saksassa. Finanssivalvonta myönsi maksulaitoksen toimiluvan joulukuussa 2017 Fellow Finance Oyj:lle ensimmäisenä joukkorahoitus- ja vertaislainapalveluja tarjoavana yhtiönä. Kesäkuussa 2018 Fellow Finance laajentui Ruotsin kuluttajalainamarkkinoille. Tammikuussa 2019 yhtiö avasi markkinapaikkansa Tanskassa. 

Huhtikuussa 2022 Fellow Finance fuusioitu Evli Pankin talletuspankkitoimintaa jatkavan Evli Pankki Oyj:n kanssa. Fuusiossa syntyi Fellow Pankki Oyj, joka myöhemmin vaihtoi nimekseen Alisa Pankki.

## Liiketoiminta
Vuoden 2020 lopussa yhtiön markkinapaikalle on rekisteröitynyt yli 17&nbsp;000 sijoittajaa, jotka ovat lainanneet palvelussa yli 690 milj. euroa yli 900&nbsp;000 lainanhakijalle. Fellow Finance oli euroalueella ainoa joukkorahoituspalvelu, jonka kautta sekä yksityishenkilöt että yritykset voivat saman järjestelmän kautta hakea markkinaehtoista rahoitusta suoraan laajalta joukolta sijoittajia. Yhtiö palveli sijoittajia globaalisti tarjoten mahdollisuuden kenelle tahansa sijoittaa viiden eri maan vertaislainoihin sekä yritysten joukkorahoituslainoihin.

## Pörssihistoria
Fellow Finance Oyj listautui Helsingin pörssin First North Growth Market Finland -kauppapaikalle lokakuussa 2018. Listautumisannissa yhtiö keräsi sijoittajilta 20 milj. euroa yhtiön osakekannan arvon noustessa listautumisannissa 45 milj. euroon (ennen annista saatavia varoja)

Huhtikuussa 2022 syntyi fuusion seurauksena Fellow Pankki Oyj, kaupankäyntitunnus FELLOW.

## Lähteet

## Aiheesta muualla
* Fellow Finance
Atabyrionin Zeuksen temppeli

**Atabyrionin Zeuksen temppeli** oli antiikin aikainen Zeus Atabyriokselle omistettu kreikkalainen temppeli Atabyrion-vuorella Rhodoksen saarella (nykyinen Attávyros, Ródos) Kreikassa. Sen arkeologinen kohde sijaitsee lähellä vuoren huippua.

Zeuksen tai jonkun muun vastaavan jumalan kultti Atabyrion-vuorella palautuu esihistorialliselle ajalle, mahdollisesti jo minolaiselle kaudelle. Apollodoroksen ja Diodoroksen mukaan kultin perusti Kreetalta paennut Althaimenes. Paikka vuorella oli sellainen, josta näkyi tämän kotisaarelle Kreetalle saakka. Muistona kotipaikan jumalista hän rakensi temppelin Zeukselle. Nykyään on puolestaan esitetty, että kultti olisi mahdollisesti ollut hieman myöhempää, foinikialaista alkuperää, sillä saarella oli foinikialainen siirtokunta, ja myös vuoren nimi on seemiläistä alkuperää. Eräistä viitteistä on ajateltu, että kultti olisi mahdollisesti ollut omistettu Zeuksen lisäksi myös Athenelle. Piirtokirjoituksista tiedetään, että saarella toimi atabyriasteina tunnettu uskonnollinen kilta, jonka hoidossa kultti mahdollisesti oli.

Temppeli sijaitsi hieman vuoren korkeimmasta huipusta etelään noin  metrin korkeudessa. Ylös vuorelle ja arkeologiselle kohteelle kulkee tie, joka saa alkunsa Émponaksen kylän lounaispuolelta. Vuorella on jäänteet noin 36 metrin pituisella muurilla ympäröidystä temenos-alueesta. Temppelirakennuksesta on säilynyt joitakin harmaasta kalkkikivestä tehtyjä osia. Suurimmat kivet ovat noin 1,5 metriä pitkiä. Temppelin pylväitä ei ole säilynyt.

Vuorelta on löydetty lukuisia votiivilahjoja. Pääosa niistä on pieniä pronssisia härkäfiguriineja eli pienoispatsaita. Niiden perusteella on päätelty, että Zeusta olisi mahdollisesti alun perin palvottu paikalla härkähahmoisena. Antiikin aikana kerrottiin, että vuoren härät (tai härkiä esittäneet patsaat) mylvivät, jos saarta uhkasi joku vaara. Erään teorian mukaan tämä voisi viitata myös siihen, että alkuperäiseen kulttiin olisi kuulunut ihmisuhreja, joissa härkähahmon (vertaa Pasifae) tai vuodan sisällä ollut uhri olisi poltettu. Myöhemmin antiikin aikana Atabyrionin Zeus oli ihmishahmoinen muiden jumalten tavoin, mikä näkyy muun muassa rahoissa, joissa tämän kuva esiintyy. Vuorelta on löydetty myös muun muassa Zeuksen patsaan pää.

Appianoksen mukaan Rhodoksen kaupunginmuurin lähellä oli hellenistisellä kaudella saman kultin pyhäkkö, sillä ajatuksella, ettei ihmisten tarvinnut aina kiivetä ylös vuorelle, joka sijaitsi kaukana kaupungista. Kaupunkipyhäkkö ei kuitenkaan syrjäyttänyt vuoripyhäkköä, vaan myös se säilyi käytössä. Vuorella temppelin koillispuolella hieman alempana sijaitsi muita rakennuksia, joihin lukeutuu muun muassa sisterni eli vesisäiliö.

Keskiajalla temppelin paikalle rakennettiin luostari uudelleenkäyttämällä sen kiviä. Luostarin raunioiduttua paikalle rakennettiin pieni Pyhälle Johannekselle (*Ágios Ioánnis*) omistettu kappeli, joka on sekin nykyisin raunioina.

## Lähteet

## Aiheesta muualla
Filérimos

**Filérimos** () on kukkula Ródoksen saarella Kreikassa. Sen korkeus on 267 metriä. Kukkula sijaitsee Ródoksen pohjoisosassa noin kahdeksan kilometriä lounaaseen Ródoksen kaupungista ja noin kaksi kilometriä etelään Ialysóksen kaupungista.

Filérimos-kukkula oli antiikin aikaisen Ialysoksen kaupungin akropolis eli linnavuori. Kukkulan ympäristö on ollut asuttu esihistorialliselta ajalta lähtien. Sen lähettyviltä on löydetty merkkejä asutuksesta minolaisella ja mykeneläisellä kaudella. Ialysoksen kaupunki kukoisti paikalla 400-luvulla eaa. Kukkulalla oli muun muassa Athene Poliaalle omistettu temppeli.

Nykyisin kukkulalla sijaitsee Neitsyt Marialle Elävöittävälle lähteelle (*Zoodóchos Pigí*) omistettu Filérimoksen luostari (*Moní Filerímou*). Sen rakennutti Johanniittain ritarikunta 1400-luvulla. Luostari edustaa arkkitehtuuriltaan goottilaista tyyliä ja se on rakennettu varhaisemman bysanttilaisaikaisen luostarin paikalle. Turkkilaiset tuhosivat luostarin, ja se kunnostettiin 1900-luvulla italialaisvallan aikana. Kukkulalle on rakennettu myös ristintie, joka päättyy 18 metriä korkealle kiviselle ristille paikalla, joka kuvaa Golgataa.

## Lähteet

## Aiheesta muualla
Britt Allcroft

**Britt Allcroft** (oikealta nimeltään **Hilary Mary Allcroft**,14. joulukuuta 1943 Worthing, West Sussex – 27. joulukuuta 2024) oli englantilainen elokuvaohjaaja ja -käsikirjoittaja. Hän toimi *[[Tuomas Veturi]]*- ja *[[Shining Time Station]] -*televisiosarjojen tuottajana, joiden pohjalta hän teki elokuvan *[[Thomas and the Magic Railroad]]* kesällä 2000.

## Lähteet

## Aiheesta muualla
* Britt Allcroft Productions
Akseli Gallen-Kallelan patsas

**[[Akseli Gallen-Kallela|Akseli Gallen-Kallelan]] patsas** on hänen syntymäkaupunkinsa Porin Pohjoispuistossa sijaitseva näköismonumentti. Sen on suunnitellut kuvanveistäjä Heikki Nieminen ja se on pystytetty vuonna 1965. Veistoksesta järjestettiin kilpailu, jonka osallistujien kesken kaupunginhallitus päätyi Niemisen luonnoksen kannalle.

## Lähteet
Taiteen tammi

**Taiteen tammi** on hyvinkääläisen kuvanveistäjä Terho Sakin tekemä julkinen veistos Porissa. Se sijaitsee Porin keskusaukiolla. Veistoksen paljastustilaisuus oli Porin Päivänä vuonna 1968.

## Veistoskilpailu Akseli Gallen-Kallelan muistomerkkiä varten
Porin kaupunki kutsui maan kuvanveistäjät yleiseen veistoskilpailuun maaliskuussa vuonna 1963. Tarkoituksena oli aikaansaada luonnos Poriin pystytettävää taiteilija Akseli Gallen-Kallelan muistomerkkiä varten. Veistos oli tarkoitus paljastaa keväällä 1965, jolloin Akseli Gallen-Kallelan syntymästä tuli kuluneeksi sata vuotta. Kilpailun kautta Porin kaupunki halusi sekä kunnioittaa Gallen-Kallelan muistoa, että lisätä kaupungin julkisten taideteosten määrää. 

Patsashanke oli ollut vireillä jo vuodesta 1962 kaupungin taide- ja muistomerkkitoimikunnan toimesta. Kilpailu herätti suurta mielenkiintoa ja huomiota suomalaisten kuvanveistäjien keskuudessa. Myös kaupunkilaiset odottivat kilpailutuloksia jännityksellä, sillä heitä kiinnosti nähdä edustaisiko taideteos uutta vai vanhaa tyyliä. 

Sakki osallistui kilpailuun teoksellaan *Taiteen tammi*. Patsaskilpailun tulokset julkistettiin 10. helmikuuta 1964. Kilpailussa ei jaettu ensimmäistä palkintoa ollenkaan. Sen sijaan ensimmäisen ja toisen sijan palkintosumma jaettiin tasan Terho Sakin ja Heikki Niemisen kesken. Lopulta Porin kaupunki päätti tilata figuratiivisen muistomerkin Heikki Niemiseltä, sillä se sopi paremmin sijoituspaikkaansa. Akseli Gallen-Kallelan patsas paljastettiin 25.4.1965 Porin Pohjoispuistossa.

## Taiteen tammen toteuttaminen ja paljastustilaisuus
Terho Sakin *Taiteen tammi* todettiin toteuttamiskelpoiseksi jossakin muussa yhteydessä. Taide- ja muistomerkkitoimikunnan esityksestä *Taiteen tammi* sai kaupunginhallinnon hyväksymisen vuonna 1967. Teos päätettiin sijoittaa Porin keskusaukiolle. *Taiteen tammi* eli Porin ensimmäinen vapaamuotoinen suihkukaivosveistos paljastettiin Porin Päivänä vuonna 1968. 

Nykyisessä muodossaan *Taiteen tammi* eroaa alkuperäisestä palkintoluonnoksesta melko vähän. Veistos on hiukan leventynyt, sillä sitä ei ollut tarkoitettu alun perin suihkukaivoveistokseksi. *Taiteen tammi* on valettu pronssiin Väinö Kärkkäisen taidevalimossa Järvenpäässä. Veistoksen paino on noin tuhat kiloa. Jalustan allaskivi on Rantamäen mustaa graniittia, ja sen paino on noin 7&nbsp;000 kiloa. Kivityön on tehnyt Vientikivi I. Malm Porista. Veistoksen symboliikka kertoo kannosta, jonka reunakaarnojen alta kumpuaa virvoittava ja uusi elämänvesi.

## Keskusaukion uudistus
Aukiota, jolla Taiteen tammi sijaitsee, perusparannettiin vuonna 2022. Tuolloin vanha nupukiveys vaihdettiin esteettömäksi graniittikiveykseksi kulkuväylän osalta, ja uuden kivipinnan kuivatusta on parannettiin.  Taiteen Tammen asemaa korostettiin ruukuilla ja penkeillä rajatulla alueella. Lisäksi pysäköintialueelta nurmen poikki muodostunut polku kivettiin ja aukion valaistusta parannettiin.

## Lähteet
Nimlot

**Nimlot** voi tarkoittaa:

* **[[Nimlot A|Nimlot]]**, faarao Sesonq I:n isä
* **[[Nimlot B|Nimlot]]**, egyptiläinen prinssi, Sesqonq I:n poika
* **[[Nimlot C|Nimlot]]**, Amonin ylipappi, faarao Osorkon II:n poika 22. dynastian aikana.
Fulacunda

**Fulacunda** on kaupunki sekä osa-alue eli sektori Quinaran alueella Guinea-Bissaussa. Se sijaitsee Geba- ja Bubajoen välisellä niemellä 32 kilometriä Bubasta luoteeseen. Kaupungissa on 1&nbsp;526 ja osa-alueella 11&nbsp;275 asukasta (vuonna 2009, väestönlaskenta).

Fulacundan osa-alueen pinta-ala on 917,3 neliökilometriä. Kaupunkiväestön osuus on 13,5 %. Portugalin siirtomaa-aikana Fulacunda oli toisen luokan kauppapaikka, jota dominoivat libanonilaiset ja syyrialaiset kauppiaat.

## Lähteet
Aloïse

**Aloïse** on vuonna 1975 ensi-iltansa saanut Liliane de Kermadecin ohjaama ranskalainen draamaelokuva, jonka pääosissa ovat Delphine Seyrig ja Isabelle Huppert. Seyrig näyttelee vanhempaa ja Huppert nuorempaa sveitsiläistä skitsofrenista art brut -taiteilijaa, Aloïse Corbazia (1886–1964), jonka elämästä elokuva kertoo. Elokuvan käsikirjoituksen laativat de Kermadec ja André Téchiné. De Kermadec, Guy Cavagnac, Alain Dahan ja Paul Vecchiali olivat elokuvan tuottajina. Elokuvan tuotantoyhtiönä oli Unité Trois.

*Aloïse* sai ensi-iltansa Ranskassa 2. huhtikuuta 1975, oli Framo Diffusionin teatterilevittämä ja keräsi teatterikierroksensa aikana 73 236 katsojaa. Elokuva kilpaili vuoden 1975 Cannesin elokuvajuhlilla, missä Liliane de Kermadec oli ehdokkaana pääkilpailussa parhaan elokuvan Kultaisen palmun saajaksi. Isabelle Huppert sai roolisuorituksestaan parhaan naissivuosan César-ehdokkuuden. *Aloïse* julkaistiin DVD:lle Ranskassa 18. maaliskuuta 2008.

## Näyttelijät

## Lähteet

## Aiheesta muualla
* 
* 
* 
* ''Aloïse'' AlloCinéssä 
* ''Aloïse'' UniFrancessa 
* ''Aloïse'' JP’s Box-Officessa
Luettelo Rauman julkisista taideteoksista ja muistomerkeistä

**Luettelo Rauman julkisista taideteoksista ja muistomerkeistä** sisältää Rauman kaupungissa julkisissa paikoissa olevia pysyviä patsaita, veistoksia, muistomerkkejä- ja laattoja sekä muita taideteoksia. Rauman kaupunkiin on liitetty Rauman maalaiskunta sekä Kodisjoen ja Lapin kunnat.

## Taideteokset ja muistomerkit

## Muistolaatat

## Lähteet
* 

### Viitteet

## Aiheesta muualla
*
*Rauman muistopatsaat, Raumakuvasto.
Tite

**Tite** on kaupunki sekä osa-alue eli sektori Quinaran alueella Guinea-Bissaussa. Se sijaitsee Geba- ja Bubajoen välisellä niemellä 71 kilometriä Bubasta luoteeseen. Kaupungissa on 938 ja osa-alueella 14&nbsp;862 asukasta (vuonna 2009, väestönlaskenta).

Titen osa-alueen pinta-ala on 699,5 neliökilometriä. Kaupunkiväestön osuus on 6,3 %. Guinea-Bissaun itsenäisyyssota alkoi vuonna 1963 hyökkäyksellä Titessä sijainnutta portugalilaista varuskuntaa vastaan.

## Lähteet
F1 2017

**F1 2017** on Codemastersin kehittämä ja julkaisema ajopeli, joka perustuu Formula 1 -kauteen 2017. Peli julkaistiin PlayStation 4-, Xbox One- ja Microsoft Windows -alustoille 25. elokuuta 2017.

Peli sisältää kaikki kauden 2017 kuljettajat, tallit ja radat. Pelissä on mukana F1 2013:sta tuttuja klassikkoautoja.

## Tallit ja kuljettajat

## Radat

## Klassikkoautot

## Vastaanotto
Pelit-lehden Marko Mäkinen antoi pelin Windows-versiolle 90 pistettä sadasta.

## Lähteet

 

## Aiheesta muualla
* 
* Virallinen sivusto
* Codemastersin foorumi
Taitoluistelun maailmanmestaruuskilpailut 1912

**Taitoluistelun maailmanmestaruuskilpailut 1912** olivat Sveitsin Davosissa ja Ison-Britannian Manchesterissa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Naiset kilpailivat Davosissa 27.–28. tammikuuta. Miesten ja parien kilpailu käytiin 16.–17. helmikuuta Manchesterissa.

## Kilpailijat

## Lähteet
* 8.2.1912 Suomen Urheilulehti no 4, sivu 5
* 14.3.1912 Suomen Urheilulehti no 9, sivu 7
* Tulokset - The sports.org
Montefalco

**Montefalco** on kunta Keski-Italiassa Umbrian hallintoalueella olevassa Perugian maakunnassa. Se sijaitsee korkean kukkulan päällä, josta on näkymät ympäröiviin Clitunno-, Topino- ja Tiberjokien laaksoihin. Lisäksi kaupungista voi nähdä useita kaukaisempia kaupunkeja ja vuoria. Kaupunkia kutsutaankin Umbrian parvekkeeksi.

Montefalcossa on viinin viljelyllä pitkät perinteet, ja sen viinit ovat arvostettuja. 

## Nähtävyyksiä
Kaupungin nähtävyyksiä ovat kaupungin muurit portteineen. Portteja on viisi ja ne ovat nimeltään *Porta Camiano*, *Porta Sant'Agostino*, *Porta San Bartolomeo* (nykyään *Porta Federico II*), *Porta della Rocca* ja *Porta di San Leonardo*. Kaupungin keskussa oleva lähes pyöreä aukio *Piazza del Comune* on kaupungin keskus. Aukion laidalla on kunnantalo *Palazzo Comunale*.

Entinen kirkko ja nykyinen museo *Complesso Museale Di San Francesco* esittelee kaupungin historiaa, kulttuuria ja perinteitä. Se on rakennettu vuosina 1335-1338, ja oli ensimmäinen fransiskaanien asutus kaupungin muurien sisäpuolella. Kirkkona se toimi vuoteen 1863 saakka, jolloin se siirtyi kunnan omistukseen ja lopulta siitä tehtiin museo vuonna 1895. Vuodesta 1990 lähtien museo on jaettu kolmeen näyttelytilaan: entiseen kirkkoon, kuvagalleriaan ja kryptaan. Entinen kirkon tiloissa on nähtävillä Benozzo Gozzolin freskoja. Kuvagalleriassa on paikallisen taidemaalarin Francesco Melanzion maalauksien lisäksi, Antoniazzo Romanon, Niccolò Alunnon ja Melozzo da Forlìn maalauksia. Kryptassa on nähtävillä arkeologisia löytöjä, veistoksia ja fragmentteja eri aikakausilta.


Tiedosto:Porta_Sant'Agostino_(Montefalco).jpg|Porta Sant'Agostino
Tiedosto:Montefalco_-_Palazzo_Comunale.jpg|Palazzo Comunale
Tiedosto:Montefalco_-_Chiesa_di_San_Francesco_02.jpg|Complesso Museale Di San Francesco
Tiedosto:Montefalco_-_Chiesa_di_San_Francesco,_Cappella_di_San_Gerolamo.jpg|Benozzo Gozzolin freskoja


## Lähteet

## Aiheesta muualla
Catió

**Catió** on kaupunki Guinea-Bissaussa. Se sijaitsee Tombali- ja Cumbijãjokien välisellä niemellä 280 kilometriä Bissausta maanteitse kaakkoon. Kaupunki on Tombalin alueen ja Catión osa-alueen eli sektorin hallinnollinen keskus. Kaupungissa on 4&nbsp;886 ja osa-alueella 26&nbsp;999 asukasta (vuonna 2009, väestönlaskenta).

Catión osa-alueen pinta-ala on 1&nbsp;020,1 neliökilometriä. Kaupunkiväestön osuus on 18,1 %. 

## Lähteet
Marja (täsmennyssivu)

**Marja** voi tarkoittaa esimerkiksi seuraavia:

* marja, yleiskielessä pieni, mehevä ja pyöreähkö kasvinosa
* marja, kasvitieteessä mehevien hedelmien tyyppi, joka on kehittynyt emin sikiäimestä
* Marja, naisen etunimi
* ”Marja”, Unto Monosen tango
Painin Suomen-mestaruuskilpailut 1912

**Vuoden [[1912]] painin Suomen-mestaruuskilpailut** järjestettiin Vaasassa 23.-24. maaliskuuta. Ne olivat järjestyksessään viidennet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa. 

Ottelut olivat äärimmäisen tasaisia. Vain viidessä kamppailussa saatiin ratkaisu ennen täyttä aikaa, kun taas 28 ottelua päättyi ratkaisemattomaan - mm. kaikki raskaan sarjan ottelut, jolloin kilpailijat sijoitettiin painonmukaiseen järjestykseen kevyimmästä painavimpaan. Kalle Viljamaa putosi näin neljänneksi. 
Sarjassa 73 kg oli kuusi painijaa, joista kaksi parasta pystyi kahteen aikavoittoon kolmen ratkaisemattoman lisäksi. Mestaruus ratkaistiin näiden välisellä arvonnalla. Kaikki muut sarjan kilpailijat suljettiin kilpailusta neljän ratkaisemattoman ottelun takia, joten pronssimitali jäi jakamatta.

## Mitalistit

## Lähteet
* 28.03.1912 Suomen Urheilulehti no 11, sivu 5
* Painin SM-kisojen tulokset 1910–1914
Tuurinportti

**Tuurinportti** on Alavudella, Suomessa sijaitseva liikekeskus, joka avattiin kesäkuussa 2017. Rakennus on kooltaan 2 820 neliömetriä. Sen rakennustyöt alkoivat syksyllä 2016. Kauppakeskuksessa oli useita vuokralaisia erikoisliikkeineen sekä suuri outlet-alue.

Tammikuussa 2021 Veljekset Keskinen osti Tuurinportin kiinteistön tontteineen. Tiloihin avautuu keväällä 2021 pihamyymälä.

## Lähteet

## Aiheesta muualla
* Tuurinportti
Österman

**Österman** on sukunimi. Se on muun muassa seuraavien henkilöiden sukunimi:

* Hans Österman (s. 1978), ruotsalainen pöytäjääkiekkoilija
* Henrik Österman (1718–1786), oltermanni ja lahjoittaja
* Hugo Österman (1892–1975), kenraali
* Markus Österman, yksi Heinojen murhaajista
* Nalle Österman (s. 1973), musiikkitoimittaja
* Rudolf Wilhelm Österman (1890–1918), toimittaja ja lääninvaltuuskunnan komissaari
Dylan Wells

**Dylan Wells** (s. 3. tammikuuta 1998 St. Catharines, Ontario, Kanada) on kanadalainen jääkiekkomaalivahti, joka pelaa NHL-joukkue Dallas Starsin organisaatiossa. Heinäkuussa 2021 Edmonton Oilers kauppasi Wellsin Carolina Hurricanesiin vaihdossa tulevaisuuden lupauksiin.

Wells teki maalin OHL:ssä huhtikuussa 2017.

Viimeisenä vaihtopäivänä maaliskuussa 2023 Blackhawks kauppasi Wellsin ja Max Domin Dallas Starsiin vaihdossa Anton Khudobiniin ja toisen kierroksen varausvuoroon vuoden 2025 varaustilaisuudessa.

## Lähteet
Indianapolis 500 2017

**Indianapolis 500 2017** (virallisesti **101st Indianapolis 500 presented by PennGrade Motor Oil**) oli IndyCar -sarjan kauden 2017 kuudes osakilpailu, joka ajettiin 28. toukokuuta Indianapolis Motor Speedwayn ovaaliradalla.

Fernando Alonso teki debyytin ajamalla Indianapolis 500 kilpailun McLaren Honda Andretti -tallin autolla.

## Kilpailu
Kilpailussa nähtiin raju kolari kun Scott Dixon tormäsi radalla Jay Howardin vaurioituneeseen autoon. Törmäyksen seurauksena Dixonin auto lähti hurjaan ilmalentoon ja laskeutui rajusti ratavallin päälle jonka myötä Dixonin auton perä katkesi iskun seurauksena.

Alonson kilpailu päättyi moottoririkkoon 21 kierrosta ennen maalia. Kilpailun voittoon ajoi entinen F1-kuljettaja Takuma Satō.

Alonso valittiin Indianapolis 500 -kisan parhaaksi tulokaskuskiksi maanantaina järjestetyssä palkintogaalassa. Espanjalaiskuski tienasi suorituksestaan reilut 270 000 euroa, josta reilut 40 000 euroa tuli parhaan tulokaskuskin palkinnosta.

## Lähteet

## Aiheesta muualla
Pia Douwes

**Petronella Irene Allegonda ”Pia” Douwes** (s. 5. elokuuta 1964 Amsterdam, Alankomaat) on alankomaalainen laulaja ja näyttelijä. Hän on tullut tunnetuksi lukuisista musikaalirooleistaan eri Euroopan maissa ja erityisesti saksankielisessä Euroopassa. Hän onkin yksi Euroopan tunnetuimmista musikaalitähdistä. 

## Ura
Douwes aloitti uransa musikaaliteatterissa 1980-luvun puolivälissä Wienissä. Yksi hänen ensimmäisiä roolejaan oli Grizzabellan rooli musikaalissa *[[Cats]]*, jossa hän näytteli 1980-luvun lopulla Wienissä, Amsterdamissa ja Moskovassa. Hänet tunnetaan kenties parhaiten roolistaan keisarinna Sissinä itävaltalaisessa musikaalissa *[[Elisabeth (musikaali)|Elisabeth]]*. Hänen muita tunnettuja musikaaliroolejaan ovat Maria (*[[West Side Story]]*), Fantine (*[[Les Misérables (musikaali)|Les Misérables]]*), Rizzo (*[[Grease (musikaali)|Grease]]*), Sally Bowles (*[[Cabaret (musikaali)|Cabaret]]*), Eva Perón (*[[Evita (musikaali)|Evita]]*), Janet (*[[The Rocky Horror Show]]*), Velma Kelly (*[[Chicago (musikaali)|Chicago]]*) ja Norma Desmond (*[[Sunset Boulevard (musikaali)|Sunset Boulevard]]*). Douwes näytteli Velma Kellya *Chicago*-musikaalissa sekä Lontoon West Endissä että New Yorkin Broadwaylla. Hän oli myös Pocahontasin äänenä Disneyn animaatioelokuvan hollanninkielisessä versiossa.

## Lähteet

## Aiheesta muualla
* Pia Douwesin kotisivut
The Norden

***The Norden*** eli ***The Pohjoismaat*** on Svenska Ylen tuottama ajankohtaisohjelma. Sen tuottajat ovat Joakim Rundt ja Lasse Grönroos. Sarja sijoittuu Pohjoismaihin, erityisesti Suomeen, Ruotsiin, Norjaan ja Tanskaan. *The Norden* on selostettu ruotsiksi.

Sarjassa on kuusi jaksoa. Näiden lisäksi ensimmäisestä jaksosta tuttu Haldenin vankilan työntekijä on osallistunut saman kuvausryhmän tunnin mittaiseen englanninkieliseen spin-off-jaksoon *Breaking the cycle*.

## Konsepti
Sarjassa tutkitaan pohjoismaista yhteiskuntaa ulkopuolisin silmin. Ulkomaalainen vierailija saa tehtäväkseen verrata pohjoismaisia arvoja omiin lähtökohtiinsa ja luoda keskustelua siitä, miten kulttuurit eroavat toisistaan.

Jokainen *The Nordenin* jaksoista alkaa tällä selitteellä:"Tämä on The Pohjoismaat, jossa tarkastelemme pohjoismaista hyvinvointia, mutta ulkopuolisen, puolueettoman, ei-pohjoismaisen arvioijan silmin. Millaisen yhteiskunnan olemme Pohjoismaissa rakentaneet?"
## Jaksot
Alla olevaan taulukkoon on listattu jokaisen *The Nordenin* jakson lisäksi spin-off-jakso *Breaking the cycle*.

## Lähteet
Viestijuoksun Suomen-mestaruuskilpailut 1912

**Viestijuoksun Suomen-mestaruuskilpailut 1912** olivat kolmannet viestijuoksun Suomen-mestaruuskilpailut. Kilpailut käytiin Viipurissa 15.–17. kesäkuuta 1912 yleisten voimistelu- ja urheilujuhlien yhteydessä.

## Miehet

### Miehet 4 x 100 metriä
! Joukkueet juoksivat yksitellen.







### Miehet 1 600 metriä
(800+400+200+200)






### Miehet 5 x 2 000 metriä







## Lähteet
* 20.06.1912 Suomen Urheilulehti no 21, sivut 3-4
Komo (Guinea-Bissau)

**Komo** (myös *Como*) on saari sekä osa-alue eli sektori Tombalin alueella Guinea-Bissaussa. Se sijaitsee Atlantin rannikolla Tombali- ja Cumbijãjokien suistossa Catión eteläpuolella. Komosaaren taajamassa on 1&nbsp;194 ja osa-alueella 8&nbsp;777 asukasta (vuonna 2009, väestönlaskenta).

Komosaarella vuonna 1963 käydyssä taistelussa PAIGC:n sissit valtasivat portugalilaisen varuskunnan. Kyseessä oli ensimmäinen huomattava voitto Guinea-Bissaun itsenäisyyssodassa.

## Lähteet
Bedanda

**Bedanda** on kaupunki sekä osa-alue eli sektori Tombalin alueella Guinea-Bissaussa. Se sijaitsee Cumbijãjoen varrella 24 kilometriä Catiósta koilliseen. Kaupungissa on 665 ja osa-alueella 24&nbsp;293 asukasta (vuonna 2009, väestönlaskenta).

Bedandan osa-alueen pinta-ala on 1&nbsp;142,6 neliökilometriä. Kaupunkiväestön osuus on 2,7 %. 

## Lähteet
Cacine

**Cacine** on kaupunki sekä osa-alue eli sektori Tombalin alueella Guinea-Bissaussa. Se sijaitsee Cacinejoen rannalla 95 kilometriä Catiósta maanteitse kaakkoon. Kaupungissa on 977 ja osa-alueella 15&nbsp;648 asukasta (vuonna 2009, väestönlaskenta).

Cacinen osa-alueen pinta-ala on 613,4 neliökilometriä. Kaupunkiväestön osuus on 6,2 %. Portugalin siirtomaa-aikana Cacine oli toisen luokan kauppapaikka, jota dominoivat libanonilaiset ja syyrialaiset kauppiaat.

## Lähteet
Quebo

**Quebo** on kaupunki sekä osa-alue eli sektori Tombalin alueella Guinea-Bissaussa. Se sijaitsee lähellä Guinean rajaa 90 kilometriä Catiósta koilliseen. Kaupungissa on 5&nbsp;245 ja osa-alueella 15&nbsp;372 asukasta (vuonna 2009, väestönlaskenta).

Quebon osa-alueen pinta-ala on 960,4 neliökilometriä. Kaupunkiväestön osuus on 34,1 %. Portugalin siirtomaa-aikana paikkakunta tunnettiin nimellä *Aldeia Formosa*.

## Lähteet
The Visitor (UFOn albumi)

__NOTOC__
**The Visitor** on brittiläisen hard rock -yhtye UFOn yhdeksästoista studioalbumi, joka julkaistiin vuonna 2009.

Albumilla bassokitaraa ei soita yhtyeen jäsen, vaan yhtyeen ulkopuolinen muusikko, Peter Pichl.

## Kappaleet
* Kaikki kappaleet kirjoittanut Phil Mogg ja Vinnie Moore, ellei toisin mainita.

# 
# 
# 
# 
# 
# 
# 
# 
# 
# 

### Digipak -painoksen lisäkappaleet
# 

## Kokoonpano
* Phil Mogg – laulu
* Vinnie Moore – kitara
* Paul Raymond – kosketinsoittimet, rytmikitara
* Andy Parker – rummut

### Vierailevat muusikot
* Peter Pichl – bassokitara
* Martina Frank – taustalaulu kappaleissa ”Living Proof” ja ”Forsaken”.
* Melanie Newton – taustalaulu kappaleissa ”On the Waterfront” ja ”Forsaken”.
* Olaf Senkbeil – taustalaulu kappaleissa ”Saving Me”, ”On the Waterfront”, ”Hell Driver” ja ”Stop Breaking Down”.
Lähde:

## Arvostelut
* Allmusic: 

## Lähteet
David Mitton

**David Nelson Godfrey Mitton** (13. heinäkuuta 1938 – 16. toukokuuta 2008) oli brittiläinen elokuvaohjaaja ja -käsikirjoittaja. Hän on lastenohjelmien *[[Tuomas Veturi]]* ja *[[Purtilot]]* tekijä.

## Lähteet
APRS

**APRS** () on radioamatöörien käyttämä järjestelmä, jossa radiolähettimen sijainti lähetetään radiotoistimelle taajuudella 144,800&nbsp;MHz tai 432,500&nbsp;MHz ja samalta radiotoistimelta saadaan myös muiden radiolähettimien sijainti, jotta voidaan saada selville, mitä radiolähettimiä on esimerkiksi kymmenien kilometrien päässä, jotta tiedettäisiin, mihin asemiin voidaan ottaa yhteys omalta radioasemalta.

## Lähteet

## Aiheesta muualla
*aprs.fi
*oh3tr.fi
Sera

**Sera** voi tarkoittaa:

* Sera, Japanin Hiroshiman prefektuurin Seran piirikunnan kunta
* Seran piirikunta, Japanin Hiroshiman prefektuurin piirikunta
* Seran luostari, luostari Tiibetin Lhasassa
* Sera, saksalainen kalanruokayritys
* Toyota Sera, Toyotan automalli
MCPA

**MCPA** eli **2-metyyli-4-kloorifenoksietikkahappo** (C9H9ClO3) on fenoksietikkahappojohdannaisiin kuuluva orgaaninen yhdiste. Yhdistettä käytetään runsaasti rikkaruohomyrkkynä muun muassa maataloudessa.

## Ominaisuudet
MCPA on puhtaana huoneenlämpötilassa valkoista kiteistä ainetta. Tekninen epäpuhdas tuote on usein väriltään ruskehtavaa. Yhdiste liukenee vain erittäin niukasti veteen ja paremmin moniin orgaanisiin liuottimiin kuten etanoliin, dietyylieetteriin ja tolueeniin. Aine on heikko happo ja sen pK<sub>a</sub>-arvo on 3,73. MCPA on selektiivinen rikkaruohomyrkky, joka tehoaa myös muuten vaikeasti hävitettäviin rikkakasveihin kuten ohdakkeisiin ja hierakoihin. Aineen vaikutusmekanismi perustuu siihen, että se matkii kasvien luonnollista kasvuhormonia auksiinia. Se vaikuttaa kasvien DNA- ja RNA-polymeraasien toimintaan. MCPA ärsyttää ihoa, silmiä ja hengitysteitä. Aineelle altistumisesta voi seurata huonovointisuutta, pääkipua, vatsakipuja ja ripulia. Yhdiste saattaa olla karsinogeeninen.

## Valmistus ja käyttö
MCPA:ta valmistetaan klooraamalla o-kresolia. Tässä reaktiossa muodostuva tuote reagoi seuraavaksi emäksisissä olosuhteissa kloorietikkahapon kanssa, jolloin muodostuu MCPA:ta.
:
MCPA on hyvin runsaasti käytetty rikkaruohomyrkky. Sitä käytetään muun muassa vilja-, vihannes- ja marjaviljelmillä, metsien istutusvaiheessa, teiden varsilla sekä pihojen, puistojen ja golfkenttien nurmilla. Yhdiste voidaan levittää joko veteen sekoitettuna emulsiona tai jauheena. MCPA soveltuu myös käytettäväksi yhdessä muiden rikkaruohomyrkkyjen kanssa seoksina.

## Lähteet

## Aiheesta muualla
Seran piirikunta

**Seran piirikunta** () on Japanin piirikunta Honshūn saarella Chūgokun alueella Hiroshiman prefektuurissa. Se sijaitsee sisämaan ylänköalueella prefektuurin keskiosassa Onomichin pohjoispuolella. Piirikunnassa on 16&nbsp;743 asukasta (vuonna 2017) ja sen pinta-ala on 278,14 neliökilometriä.

Seran piirikunnassa on kuntaliitosten myötä jäljellä vain yksi kunta, Sera. 

## Historia
Seran piirikunta perustettiin vuonna 1878. Japanin kuntalaitoksen perustamisen yhteydessä vuonna 1889 se jaettiin kolmeentoista kuntaan: Higashi, Higashiōta, Hirosada, Kanda, Kōzan, Mikawa, Nishiōta, Oguni, Ōmi, Tsukushi, Tsuna, Ueda ja Yoshikawa. Niistä maaseutukaupungin aseman sai ensimmäisenä Kōzan vuonna 1898. 

Shōwa-kauden suurten kuntaliitosten myötä 1950-luvun puolivälissä syntyivät Seranishin (1954) ja Seran (1955) maaseutukaupungit. 1950-luvun lopussa piirikunnassa olikin jäljellä enää kolme maaseutukaupunkia. Kun vuonna 2004 Kōzan ja Seranishi liitettiin Seraan, siitä tuli piirikunnan ainoa jäljellä oleva kunta. 

## Lähteet

## Aiheesta muualla
Quinhamel

**Quinhamel** on kaupunki Guinea-Bissaussa. Se sijaitsee Geba- ja Mansoajokien välisellä Bissausaarella 35 kilometriä Bissausta länteen. Kaupunki on Biombon alueen ja Quinhamelin osa-alueen eli sektorin hallinnollinen keskus. Kaupungissa on 5&nbsp;594 ja osa-alueella 42&nbsp;659 asukasta (vuonna 2009, väestönlaskenta). 

Quinhamelin osa-alueen pinta-ala on 451,0 neliökilometriä. Kaupunkiväestön osuus on 13,1 %.

## Lähteet
Safim

**Safim** on kaupunki sekä osa-alue eli sektori Biombon alueella Guinea-Bissaussa. Se sijaitsee Geba- ja Mansoajokien välisellä Bissausaarella 36 kilometriä Quinhamelista itään. Kaupungissa on 2&nbsp;705 ja osa-alueella 17&nbsp;356 asukasta (vuonna 2009, väestönlaskenta). 

Safimin osa-alueen pinta-ala on 174,8 neliökilometriä. Kaupunkiväestön osuus on 15,6 %.

## Lähteet
Prabis

**Prabis** on kaupunki sekä osa-alue eli sektori Biombon alueella Guinea-Bissaussa. Se sijaitsee Gebajoen suussa 49 kilometriä Quinhamelista maanteitse kaakkoon. Kaupungissa on 2&nbsp;731 ja osa-alueella 33&nbsp;024 asukasta (vuonna 2009, väestönlaskenta). 

Prabisin osa-alueen pinta-ala on 213,0 neliökilometriä. Kaupunkiväestön osuus on 8,3 %.

## Lähteet
Tentshepeh

**Tentshepeh** voi tarkoittaa:

* '''Tentshepeh''', faarao Seshonk I:n äiti.
* '''Tentshepeh''', faarao Osorkon II:n tytär.
Bigene

**Bigene** on kylä sekä osa-alue eli sektori Cacheun alueella Guinea-Bissaussa. Se sijaitsee Cacheujoen varrella 140 kilometriä Cacheusta maanteitse itään. Osa-alueella 51&nbsp;412 asukasta (vuonna 2009, väestönlaskenta). 

Bigenen osa-alueen pinta-ala on 1&nbsp;082,2 neliökilometriä. Siellä sijaitsee Ingorén kaupunki, jossa oli 7&nbsp;808 asukasta vuonna 2009. Kaupunkiväestön osuus on 15,2 %.

## Lähteet
Bula

**Bula** on kaupunki sekä osa-alue eli sektori Cacheun alueella Guinea-Bissaussa. Se sijaitsee Cacheu- ja Mansoajokien välisellä alueella 70 kilometriä Cacheusta kaakkoon. Kaupungissa on 8&nbsp;678 ja osa-alueella 29&nbsp;557 asukasta (vuonna 2009, väestönlaskenta). 

Bulan osa-alueen pinta-ala on 746,0 neliökilometriä. Kaupunkiväestön osuus on 29,4 %.

## Lähteet
Caió

**Caió** on kaupunki sekä osa-alue eli sektori Cacheun alueella Guinea-Bissaussa. Se sijaitsee Jetasaaren mantereesta erottavan kanaalin rannalla 60 kilometriä Cacheusta etelään. Kaupungissa on 1&nbsp;189 ja osa-alueella 12&nbsp;696 asukasta (vuonna 2009, väestönlaskenta). 

Caión osa-alueen pinta-ala on 664,3 neliökilometriä. Kaupunkiväestön osuus on 9,4 %.

## Lähteet
Gullane Entertainment

**Gullane Entertainment** (alun perin **The Britt Allcroft Company**) oli brittiläinen tuotantoyhtiö joka tuotti lastenohjelmia, muun muassa *[[Tuomas Veturi]]n*.

## Lähteet
São Domingos

**São Domingos** on kaupunki sekä osa-alue eli sektori Cacheun alueella Guinea-Bissaussa. Se sijaitsee Cacheujoen pohjoispuolella 155 kilometriä Cacheusta maanteitse pohjoiseen. Kaupungissa on 5&nbsp;102 ja osa-alueella 29&nbsp;116 asukasta (vuonna 2009, väestönlaskenta). 

São Domingosin osa-alueen pinta-ala on 1&nbsp;035,1 neliökilometriä. Kaupunkiväestön osuus on 17,5 %. Portugalin siirtomaa-aikana São Domingos oli toisen luokan kauppapaikka, jota dominoivat libanonilaiset ja syyrialaiset kauppiaat.

## Lähteet
Typpö

**Typpö** on sukunimi. Se on muun muassa seuraavien suomalaisten henkilöiden sukunimi:

* Alvar Typpö (1932–1992), aputyömies ja kuuluisa talkoolainen
* Asko Typpö (s. 1948), rovasti ja runoilija
* Leonard Typpö (1868–1922), runoilija, maallikkosaarnaaja, maanviljelijä ja kansanedustaja (Suomalainen puolue, Kokoomus)
* Sulo Typpö (1905–1987), Tampereen kaupunginjohtaja 1943–1957
* Taneli Typpö (1878–1960), sosialidemokraattien kansanedustaja 1909–1918 ja 1922–1929 ja maanviljelijä

Typpö on myös kylä Raution ja Tyngän välissä. Typössö on arviolta noin 120 asukasta.
Kyynelheinät

**Kyynelheinät** (*Coix*) on heinäkasvien (Poaceae) heimoon kuuluva pieni kasvisuku. Sukuun kuuluu neljä lajia.

## Lajeja
* *[[Coix aquatica]]*
* *[[Coix gasteenii]]*
* *[[Coix lacryma-jobi]]* – jobinkyynelheinä eli kyynelheinä
* *[[Coix puellarum]]*

## Lähteet

## Aiheesta muualla
* Laji.fi: Kyynelheinät (''Coix'')
* ITIS: ''Coix'' 
* United States Department of Agriculture (USDA): ''Coix'' 
* Flora of China: ''Coix''